Rodal imponert: - Utrolig godt trent
Det mener Norges OL-gullvinner på 800 meter, Vebjørn Rodal (41). - Han kan klare halvannet til to sekunder med mer fartstrening, sier NRKs ekspertkommentator til VG. Henrik Ingebrigtsen er ikke fremmed for at det kan skje allerede denne sesongen. Til VG sier han, etter akupunkturbehandling hjemme i Sandnes fredag kveld, at han «vet» at han har 3.32 - kanskje 3.31 - inne i år. - Og jeg ser ingen grunn til at jeg ikke skal forbedre meg enda mer neste år, sier han.Han mener at det vil skje hvis han får én eller to måneder med mengdetrening sammenliknet med forberedelsene til denne sesongen, og hvis han «henter» det han antakelig har å hente på området «styrke og stabilisering». I tillegg vil han muligens få enda større effekt av omlagt kosthold. - I det siste har jeg lagt om kostholdet til det det skal være. Jeg har kuttet ut cola og brus, og pommes frittes. Jeg holder meg borte fra frityrstekt mat. Vekten er den samme som 2012 og 2013, men kroppssammensetningen er en litt annen. Jeg er gått litt opp i muskelmasse, røper Henrik Ingebrigtsen. Torsdag kveld knep han 27 hundredeler av sin ti måneder «gamle» rekord på 1500 meter. Med 3.33,95 den 29. august i Zürich i fjor, kom han rett ned fra høydetrening i St. Moritz og spurtet til 3.33,68 i Lausannes Diamond League-stevne. Med siktet innstilt på en ny 1500 meter i Monaco om to uker, mener pappa og trener Gjert Ingebrigtsen at sønnen har los på «historiske» 3.30. Vebjørn Rodal tror det er mulig.- Han imponerer meg. Du ser at han er utrolig godt trent når han går i mål. Han er «fresh» med en gang etter 3.33 på 1500 meter. Det tar bare noen sekunder, så er pulsen hans på vei ned. Du ser hvem som er «kontrollert» og hvem som er blå i fjeset. - Han er helt klart et treningstalent. Han bare maler på. Det har han vist fra han var bitte liten. Han trener mye og tøft. Det er en del av talentet, det også, forklarer Vebjørn Rodal. På spørsmål om hvor vanskelig det vil bli for Henrik Ingebrigtsen å forsvare EM-tittelen på 1500 meter fra Olympiastadion i Helsinki for to år siden - på favorittbanen i Zürich i midten av august - svarer han at «det blir så vanskelig som konkurrentene tillater». - Nå slo han (i Lausanne torsdag) etiopieren som er blitt tysk (Homiyu Tesfaye, 21) relativt klart (73/100) for første gang. Henrik var beste europeer. Det er få som kan slå ham. Det er slik som for to år siden da han sa at han ikke kunne se hvem som kunne slå ham, sier Vebjørn Rodal.For to år siden vant Norge fire medaljer i EM: gull, sølv (Tonje Angelsen høyde) og to bronsemedaljer Margrethe Renstrøm lengde og Jaysuma Ndure 200 meter). - Akkurat nå er Henrik vår eneste rene medaljekandidat, sier Vebjørn Rodal. Han sier at Henrik Ingebrigtsen er blitt «mer voksen». Med det mener Rodal - som kanskje sto for tidenes beste norske friidrettsprestasjon da han vant i Atlanta i 1996 - at løpskometen med seks søsken «er mer stabil» og sjelden gjør dårlige løp. - Før kunne han være ustabil. Nå er han bra hver gang. Han er rett og slett gjennomtrent, gjentar og slår Rodal fast.- Ja, jeg har etablert meg på et høyere nivå enn tidligere. Rodal har vel også sagt at jeg er blitt mer komplett. Det stemmer ganske bra. Det gjelder ikke bare å løpe fort én gang. For å få startpenger i Diamond League-stevnene i fremtiden, må jeg vise meg frem hver gang, sier Henrik Ingebrigtsen. - Er det meningen at du skal få en formtopp i Monaco om to uker, og vis deg frem der? - Planen er å være litt bedre forberedt og løp fortere der. Til Lausanne kom jeg etter tre timer i bil og tre timer på tog. I Monaco skal jeg være i veldig god form, i henhold til planen som vi har fulgt hele tiden - og det har fungert, sier Henrik Ingebrigtsen. PS! Andreas Thorkildsen kaster i Paris lørdag. Han er eneste norske deltaker i Diamond League-stevnet. Norges dobbelte OL-gullvinner - som ble nummer fire i 2012-EM - har dårligst årsbeste (80,52 i Eugene 31. mai) av spydkonkurransens 11 deltakere.nerik
Henrik Ingebrigtsen (23) er klar for å senke sin 1500-rekord med et par sekunder ganske snart, og forsvare sitt to år gamle EM-gull i Zürich om halvannen måned. med et par sekunder ganske snart, og forsvare sitt to år gamle EM-gull i Zürich om halvannen måned.